**Riigimetsa Majandamise Keskus** 07.11.2023 nr 60

Sagadi küla, Haljala vald

5403 Lääne Viru maakond

Tallinn

10419

e-post: ulvar.kaubi@rmk.ee

Asi: EMPLi ettepanekud RMK juhendile seoses kestvuslepingute pakkumiste hindamise metoodikaga

Lugupeetud Ulvar Kaubi

RMK kestvuslepingute pakkumiste hindamise metoodikas on mitmel pool välja toodud viide *puidu väärindamisele Eestis asuvas tootmisüksuses*. See soodustab kohaliku ettevõtluse arengut ja loob maksimaalselt väärtust Eestis. RMK riigile kuuluva ettevõttena seisab nii kohaliku majanduse huvide eest. Samuti mõistame vajadust tuua kestvuslepingu kontekstis sisse *kaskaadkasutuse printsiip*. See aitab RMKl soodustada pikema elueaga tootete tootmist riigimetsast müüdavast puidust ja toetab Eesti ja EU kliimaeesmärke. Need kaks ideed on hästi tasakaalus.

Eelneva kontekstis teevad muret uued lisanõuded Eesti tootjatele kestvuslepingute sõlmimiseks kvalifitseerumisel. Viide *IPCC metoodikale* loob olukorra, mis reguleerib kestvuslepingus osalemise sortimentide lõikes lähtuvalt tootest, mida ettevõtja vastavast sortimendist toodab. Nii tekib olukord, kus kohalik töötleja osadele kestvuslepingus sortimendile enam ei kvalifitseeru. See on senise praktikaga võrreldes väga oluline muudatus ja ei toeta eelnevalt kirjeldatud Eestis lisandväärtuse loomise eesmärki.

Eeltoodud põhjustel teeb EMPL ettepaneku loobuda pakkumise kvalifitseeruva tingimusena vastavuse nõudest *IPCC metoodikale* ning soodustada kaskaadkasutust läbi pikema elueaga toodete eelistamise pakkumise hinnapunktide süsteemi kaudu. Selliselt soodustame jätkuvalt lisandväärtuse loomist Eestis ja reguleerime töötlemata puidu eksporti. Samas loome soodsa pinnase pikema eluaega toodete turule jõudmiseks.

Eesti Metsa- ja Puidutööstuse Liit teeb alltoodus RMK metsamaterjali pakkumiste hindamise metoodika metsamaterjali müügiks kestvuslepingute alusel juhendi projektile alljärgnevad muudatus- ja täiendusettepanekud (lisatud Boldis) :

1. Lisada punkti 3.1.1.2. teksti lõppu: asukohariigi ees maksevõlgade ning RMK ees võlgnevuste puudumine (Eestis mitteregistreeritud ettevõtjatel esitada asukohamaa pädeva riigiasutuse tõend) **lepingute sõlmimise päeva seisuga.**
2. Pakume välja punkt 3.1.1.4.2. lühema sõnastuse: **pakkuja on leht- ja/või okaspuupalki ümber töötlev ettevõtja, kes väärindab puitu selliselt, et pakkuja Eestis asuvas tootmisüksuses valmiv toodang tõstab toorme väärtust.**
3. Pakume välja punkt 3.1.1.5.2. lühema sõnastuse: **pakkuja on leht- ja/või okaspuupaberipuitu ümber töötlev ettevõtja, või kes väärindab puitu selliselt, et pakkuja Eestis asuvas tootmisüksuse valmiv toodang tõstab toorme väärtust.**
4. Pakume välja punkt 3.1.1.6.2. lühema sõnastuse: **pakkuja on küttepuitu puitkütuste (halud, pellet, puitbrikett, puusüsi jmt) valmistamiseks või energia tootmiseks või muu toodangu (puitplaat, puidukeemia, jmt) valmistamiseks kasutav ettevõtja, kes väärindab puitu selliselt, et pakkuja Eestis asuvas tootmisüksuses valmiv toodang tõstab toorme väärtust.**
5. Kui pakkuja on leht- ja/või okaspuupalki ümber töötlev ettevõtja, kes väärindab puitu selliselt, et pakkuja Eestis asuvas tootmisüksuses valmiv toodang tõstab toorme väärtust ja kelle valmistatava toote elukaar vastab IPCC metoodikale M2 ning seeläbi aitab kaasa Eesti ja Euroopa Liidu kliimaeesmärkide saavutamisele, panustab keskkonna kaitsesse ning puidu kestlikku kasutamisse, siis pakkuja võiks saada eeliseid **hinnapunktide süsteemi kaudu, millega täiendada juhendi punkti 4.1.**
6. Leiame, et pakkumiste hindamise juhendis võiks olla tehtud ka **link** IPCC metoodikale M2.
7. Lisada punktile 4.3.1. Pakkuja, **kes teeb pakkumise palgile** ja kes vastavalt oma tegelikule põhitegevusalale ei saaks lisa punkte, saab taotleda lisapunktide andmist juhul, kui tõendatult moodustab tema toodangu müügitulust vähemalt 50% müük Eestis asuvale järeltöötlejale, kelle toodang loob täiendavat lisandväärtust ja aitab täiendavalt tagada süsiniku pikemaajalisemat sidumist.
8. Lisandväärtuse tasemete selguse mõttes on mõistlik Punkti 4.1. punkt 8 virnmaterjali lisaväärtuse punktide neljaetapilisus muuta **kolme** etapiliseks, mille kohaselt

- puitkütuse ja energia tootmine annab 0 punkti

- puidu esmatöötlemine annab 2 punkti

- esmatöödeldud puidu järelväärindamine annab 3 punkti

1. Punkt 4.1. hindamiskriteeriumidest jätta välja alapunkt 10, sest antud punkt on ebaselge ja tekitab segadust.

­

Lugupidamisega

*/allkirjastatud digitaalselt/*

Jaan Lindmäe

EMPLi õigusloome teemajuht